ສປຊ ຮຽກຮ້ອງ ໃຫ້ມຽນມາ ມອບສັນຊາດ ໂດຍເຕັມ ໃຫ້ ຊາວໂຣຮິງຢາ 
ກອງປະຊຸມສະມັດຊາໃຫຍ່ ສະຫະປະຊາຊາດ ຮັບຜ່ານມະຕິ ຮຽກຮ້ອງໃຫ້ມຽນມາ ມອບສັນຊາດ ໂດຍເຕັມ ໃຫ້ຊາວໂຣຮິງຢາ.
ກອງປະຊຸມສະມັດຊາໃຫຍ່ສະຫະປະຊາຊາດ ໄດ້ຮັບຜ່ານມະ ຕິສະບັບນຶ່ງ ຮຽກຮ້ອງໃຫ້ມຽນມາ ໃຫ້ສັນຊາດແລະຄວາມສະ ເໝີພາບແກ່ພວກ ຊົນກຸ່ມນ້ອຍໂຣຮິງຢາ ໃນມະຕິ ທີ່ຮັບຜ່ານຢ່າງເປັນເອກກະສັນໃນວັນຈັນວານນີ້ ສະມັດຊາໃຫຍ່ ສະຫະປະຊາຊາດ ໄດ້ສະແດງໃຫ້ເຫັນເຖິງ “ຄວາມເປັນຫ່ວງທີ່ສຸດ” ຕໍ່ການປະຕິບັດຂອງມຽນມາ ທີ່ໄດ້ ກະທຳຕໍ່ພວກຊົນກຸ່ມນ້ອຍຊຶ່ງ ສ່ວນໃຫຍແລ້ວເປັນຊາວມຸສ ລິມດັ່ງກ່າວ ຊາວໂຣຮິງຢາ ປະມານ 140,000 ຄົນໄດ້ອາໄສຢູ່ຕາມສູນ ຕ່າງໆ ທີ່ ເປື້ອນເປິ ແລະແອອັດ ຢູ່ໃນລັດ Rakhine ບ່ອນທີ່ໄດ້ເກີດຄວາມວຸ້ນ ວາຍທາງສາສະໜາທີ່ເຮັດໃຫ້ຫຼາຍເຖິງ 280 ຄົນເສຍຊີວິດໃນເດືອນມິຖຸນາ ປີ 2012 ມຽນມາ ບໍ່ຮັບຮູ້ວ່າຊາວໂຣຮິງຢາເປັນຊົນກຸ່ມນ້ອຍຂອງຕົນ ເຈົ້າໜ້າທີ່ທ້ອງຖິ່ນ ແລະ ເຈົ້າໜ້າທີ່ລັດຖະບານຈຳນວນນຶ່ງ ກ່າວວ່າ ເຂົາເຈົ້າແມ່ນຊາວຕ່າງດ້າວຜິດກົດໝາຍ ມາຈາກບັງກລາແດັສ ມະຕິສະຫະປະຊາຊາດ ໄດ້ຮຽກຮ້ອງໃຫ້ບັນດາສະມາຊິກຂອງກຸ່ມດັ່ງກ່າວ ໄດ້ຮັບ “ສັນ ຊາດໂດຍເຕັມ” ແລະໄດ້ຮັບອະນຸຍາດໃຫ້ເອີ້ນຕົນເອງວ່າ ເປັນຊາວໂຣຮິງຢາ ບໍ່ແມ່ນ ຊາວເບັງການ ດັ່ງທີ່ລັດຖະບານຢືນຢັດນັ້ນ ນອກນັ້ນ ມະຕິສະບັບນີ້ຍັງໄດ້ຮຽກຮ້ອງໃຫ້ມຽນມາ ສະໜອງການບໍລິການແບບ ສະເໝີ ພາບ ຕໍ່ຊາວໂຣຮິງຢາ ແລະອະນຸຍາດໃຫ້ກຸ່ມດັ່ງກ່າວ ກັບຄືນໄປຫາປະ ຊາຄົມຂອງເຂົາ ເຈົ້າ ໂດຍໄດ້ຮັບການຄຸ້ມຄອງຈາກລັດຖະບານ